Ferjesambandet Alvøen–Brattholmen

Ferjesambandet Alvøen–Brattholmen er et tidligere ferjesamband som trafikkerte Grønungasundet mellom Alvøen i Bergen kommune og Brattholmen på Øygarden kommune. Sambandet var en forbindelse mellom Litlesotra og fastlandet, sørvest for Bergen by, fra 1935 frem til Sotrabrua åpnet i 1971. Overfarten på sambandet tok om lag ti minutter.

 Historikk 
Sambandet ble åpnet 14. mai 1935.
Den første ferjen på ruten var «Sandsfjord», en motorskøyte som kunne ta tre biler og 36 passasjerer. 
I gjennomsnitt ble det årlig fraktet  biler på sambandet mellom 1936 og 1939.
«Sandsfjord» gikk på ruten frem til 1951, da den ble erstattet av den nye ferja «Vatna» som hadde en kapasitet på åtte biler og hundre passasjerer. 

I perioden mellom 1953 og 1963 tidoblet trafikken på sambandet seg, og ventetidene enkelte helger og i sommersesongen kunne komme opp mot ett par timer, og for å tilfredstille behovet for større kapasitet ble «Lyderhorn» satt inn på sambandet i 1963. «Lyderhorn» kunne ta 18 biler og 165 passasjerer. Som følge av at kapasitetsproblemene vedvarte på sambandet, ble det kjøpt inn en ferje fra Danmark til sambandet. «Kvarven» kunne ta 25 personbiler og 175 passasjerer, en vesentlig forbedring av trafikkavviklingen, og gikk i ruten fra 1968 frem til 1971.

Ferjesambandet ble nedlagt i 11. desember 1971 da Sotrabrua åpnet.

 Ferjer i sambandet 
 1935–1951: «Sandsfjord»
 1942: «Alf» (kun passasjerer, satt inn etter havari av «Sandsfjord») 
 1942: «Sørfjord II» (pga. «Sandsfjord»s havari) 
 Oktober 1951–1963: «Vatna» 
 1962: «Leif I» (mai–oktober)
 28. april 1963–1968: «Lyderhorn»
 Juli 1968–1971: «Kvarven» (innkjøpt fra Danmark, hvor den gikk under navnet «Holmen») 

 Statistikk 
Omtrentlige tall for antall kjøretøy og passasjerer fraktet på sambandet i enkelte år:
 1970: ca.  kjøretøy og ca.  passasjerer.
 1960: ca.  kjøretøy og ca.  passasjerer.
 1940: 832 biler og  passasjerer.

 Kilder 




 Referanser 

Kategori:Samferdsel i Øygarden
Kategori:Transport i Bergen
Kategori:Bergens historie
Kategori:Tidligere fergesamband i Hordaland
Kategori:Opphør i 1971
Kategori:Artikler i sjøfart-prosjektet
Kategori:Etableringer i 1935